গুৱাহাটীৰ তৰুণৰাম ফুকন ইনড'ৰ ষ্টেডিয়ামত আজিৰ পৰা আৰম্ভ হ'ব ৰাষ্ট্ৰীয় কাৰাটে প্ৰতিযোগিতা। কেডেট, জুনিয়ৰ আৰু ২১ বছৰ অনূৰ্ধ্বৰ এই ৰাষ্ট্ৰীয় প্ৰতিযোগিতাখন দুদিনীয়াকৈ ৬ আৰু ৭ এপ্ৰিলত অনুষ্ঠিত হ'ব।
য়ুনাইটেড কাৰাটে ড' সন্থা অসমৰ (উকা) উদ্যোগত অনুষ্ঠিত হ'ব লগীয়া প্ৰতিযোগিতাখনত দেশৰ ৩৪ খন ৰাজ্যৰ খেলুৱৈ-কৰ্মকৰ্তাসহ প্ৰায় ১৩০০ প্ৰতিযোগীয়ে অংশ গ্ৰহণ কৰিব বুলি আয়োজকে জানিবলৈ দিয়ে।
কেডেট (১৪-১৫ বছৰ), জুনিয়ৰ (১৬-১৭ বছৰ) আৰু ২১ বছৰ অনূৰ্ধ্বৰ ল'ৰা-ছোৱালীয়ে অংশ গ্ৰহণ কৰিব লগীয়া প্ৰতিযোগিতাখন মুঠ ৩৬টা বিভিন্ন শাখাত অনুষ্ঠিত হ'ব।
উল্লেখ্য যে আজিৰ পৰা আৰম্ভ হ'ব লগীয়া এই ৰাষ্ট্ৰীয় প্ৰতিযোগিতাখনত দেখুওৱা প্ৰদৰ্শনৰ ওপৰত ভিত্তি কৰিয়েই অহা ২৬-২৮ এপ্ৰিলত মালয়েছিয়াত অনুষ্ঠিত হ'ব লগীয়া ১৮ সংখ্যক কেডেট, জুনিয়ৰ আৰু ২১ বছৰ অনূৰ্ধ্ব এছিয়ান কাৰাটে প্ৰতিযোগিতাৰ বাবে ভাৰতীয় দলটো গঠন কৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
